CELEX: 52004PC0381
Language: fi
Date: 2004-05-19
Title: Ehdotus neuvoston päätös yleislinjasta liittymistä edeltävästä rakennepolitiikan välineestä annetun asetuksen (EY) N:o 1267/1999 mukaisessa varojen uudelleenkohdentamisessa

Avis juridique important

|

52004PC0381

Ehdotus neuvoston päätös yleislinjasta liittymistä edeltävästä rakennepolitiikan välineestä annetun asetuksen (EY) N:o 1267/1999 mukaisessa varojen uudelleenkohdentamisessa  /* KOM/2004/0381 lopull. */  

Ehdotus NEUVOSTON PÄÄTÖS yleislinjasta liittymistä edeltävästä rakennepolitiikan välineestä annetun asetuksen (EY) N:o 1267/1999 mukaisessa varojen uudelleenkohdentamisessa(komission esittämä)PERUSTELUTKööpenhaminassa 12. ja 13. joulukuuta 2002 kokoontunut Eurooppa-neuvosto hyväksyi tulokset neuvotteluista, joiden seurauksena kahdeksan maata, joihin tällä hetkellä sovelletaan neuvoston asetusta (EY) N:o 1267/1999, liittyy yhteisöön vuonna 2004. Näin ollen kyseisen asetuksen mukaiset sitoumukset koskevat vuosina 2004-2006 ainoastaan Bulgariaa ja Romaniaa.Hyväksyessään komission Bulgariaa ja Romaniaa koskevat etenemissuunnitelmat [KOM(2002) 624 lopullinen] Kööpenhaminan Eurooppa-neuvosto hyväksyi myös liittymistä valmistelevan tuen merkittävän lisäyksen. Rahoituksen kasvun vuoksi Euroopan parlamentti ja neuvosto tekivät 19. toukokuuta 2003 päätöksen rahoitusnäkymien mukauttamisesta laajentumiseen (EUVL L 147, 14.6.2003, s. 25).Varojen jakamiseksi Romanian ja Bulgarian kesken on vielä tarpeen antaa oikeudellisesti sitova säädös. ISPA:n tapauksessa säädöstä annettaessa noudatetaan neuvoston asetuksen (EY) N:o 1267/1999 15 artiklan toista kohtaa, jossa säädetään seuraavaa: "Neuvosto tekee komission ehdotuksesta määräenemmistöllä päätöksen, jossa määritellään varojen uudelleenkohdentamisen yleislinjat".Neuvostoa pyydetään sen vuoksi hyväksymään liitteenä oleva ehdotus neuvoston päätökseksi yleislinjasta, jotka sovelletaan liittymistä edeltävästä rakennepolitiikan välineestä annetun asetuksen (EY) N:o 1267/1999 15 artiklan mukaisessa varojen uudelleenkohdentamisessa Romanian ja Bulgarian kesken.Ehdotus NEUVOSTON PÄÄTÖS yleislinjasta liittymistä edeltävästä rakennepolitiikan välineestä annetun asetuksen (EY) N:o 1267/1999 mukaisessa varojen uudelleenkohdentamisessaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon liittymistä edeltävästä rakennepolitiikan välineestä 21 päivänä kesäkuuta 1999 annetun neuvoston asetuksen (EY) N:o 1267/1999 [1] ja erityisesti sen 15 artiklan toisen kohdan,[1]  EYVL L 161, 26.6.1999, s. 73. Asetus sellaisena kuin se on viimeksi muutettuna neuvoston asetuksella (EY) N:o 2500/2001 (EYVL L 342, 27.12.2001, s. 1).ottaa huomioon komission ehdotuksen [2],[2]  EUVL C [...], [...], s. [...].sekä katsoo seuraavaa:(1) Kööpenhaminassa 12 ja 13 päivänä joulukuuta 2002 kokoontunut Eurooppa-neuvosto hyväksyi tulokset neuvotteluista, jotka johtavat siihen, että kahdeksan maata, joihin tällä hetkellä sovelletaan neuvoston asetusta (EY) N:o 1267/1999, liittyvät yhteisöön vuonna 2004. Näin ollen kyseisen asetuksen sitoumukset koskevat vuosina 2004-2006 ainoastaan Bulgariaa ja Romaniaa.(2) Hyväksyessään Bulgariaa ja Romaniaa koskevat komission etenemissuunnitelmat Kööpenhaminan Eurooppa-neuvosto hyväksyi yleislinjan, jonka mukaan taloudellisen tuen myöntämisestä Unkarin tasavallalle ja Puolan kansantasavallalle 18 päivänä joulukuuta 1989 annetulla neuvoston asetuksella (ETY) N:o 3906/89 [3] käyttöön otetun Phare-ohjelman tuki, samoin kuin 21 päivänä kesäkuuta 1999 annetulla neuvoston asetuksella (EY) N:o 1268/1999 [4] käyttöön otetun maatalouden ja maaseudun kehittämisen erityisen liittymisohjelman (Sapard) tuki ja asetuksella (EY) N:o 1267/1999 perustetun liittymistä edeltävän rakennepolitiikan välineen (Ispa) varat kohdennetaan uudelleen Bulgarialle ja Romanialle suhteessa 30/70.[3]  EYVL L 375, 23.12.1989, s. 11. Asetus sellaisena kuin se on viimeksi muutettuna neuvoston asetuksella (EY) N:o 807/2003 (EUVL L 122, 16.5.2003, s. 36).[4]  EYVL L 161, 26.6.1999, s. 87.(3) Asetuksen (EY) N:o 1267/1999 15 artiklan ensimmäisen kohdan mukaan uudelleenkohdentaminen perustuu Bulgarian ja Romanian tarpeeseen ja tuen vastaanottokykyyn sekä mainitun asetuksen 4 artiklassa säädettyihin perusteisiin.(4) Koska 70/30-suhdetta sovelletaan koko kolmivuotisen kauden ajan 2004-2006, on aiheellista tehdä kokonaisvarojen ohjeellinen vuosijako tätä suhdetta noudattaen.(5) Kohdennettaessa varoja uudelleen jäljelle jääville hakijamaille, eli Bulgarialle ja Romanialle, yleislinjan pitäisi näin ollen olla se, että 70/30-suhdetta sovelletaan koko kolmivuotiseen kauteen 2004-2006 ja kokonaisvarojen ohjeellinen kohdentaminen tehdään vuosikohtaisesti kokonaismäärärahojen mukaan tätä yleissuhdetta noudattaen,ON PÄÄTTÄNYT SEURAAVAA:Ainoa artiklaVuosien 2004-2006 kolmivuotisella kaudella yleislinja asetuksen (EY) N:o 1267/1999 mukaisessa varojen uudelleenkohdentamisessa Romanian ja Bulgarian kesken on 70/30-suhde, jota sovelletaan koko kauden.Ensimmäisessä kohdassa tarkoitetun kolmivuotisen kauden ajan asetuksen (EY) N:o 1267/1999 mukainen varojen vuotuinen kohdentaminen tehdään ohjeellisesti niin, että kokonaisvaroista kohdennetaan 65-75 prosenttia Romanialle ja 25-35 prosenttia Bulgarialle.Tehty Brysselissä [...]Neuvoston puolestaPuheenjohtaja